ג'רלד קרומר

ג'רלד קרומר (באנגלית: Gerald Cromer; 23 בדצמבר 1944 - 30 במרץ 2008) היה סוציולוג וקרימינולוג ישראלי, פרופסור במחלקה לקרימינולוגיה באוניברסיטת בר-אילן.

חייו 
קרומר נולד בלונדון. למד ב, ולאחר מכן למד שנה בישיבת "בית יוסף" בגייטסהד.

קרומר למד סוציולוגיה וסיים תואר ראשון בהצטיינות בשנת 1967 בבית הספר לכלכלה של לונדון. בשנת 1970 מונה לנהל את מועדון הסטודנט היהודי בבני ברית, אך בשנת 1971 עזב את התפקיד כדי לסיים את הלימודים. קרומר כתב את עבודת הדוקטורט באוניברסיטת נוטינגהאם, בהנחיית פרופסור . בשנת 1972 עלה לישראל. עד למותו היה חבר סגל במחלקה לקרימינולוגיה באוניברסיטת בר-אילן, שם מונה לפרופסור חבר בשנת 1995.

מחקריו בקרימינולוגיה היו מתוך גישה סוציולוגית, בניגוד לגישה הפסיכולוגית שרווחה באוניברסיטת בר-אילן. הוא עסק בנושאים הקשורים ליהדות ולהוויה הישראלית: עמלק, כהניזם, אלימות בספורט, החרדים, הפנתרים השחורים, יום האדמה, ועוד.

קרומר האמין ופעל למען זכויות האדם, שלום, פלורליזם וסובלנות דתית. הוא היה ממייסדי תנועת השמאל הדתית נתיבות שלום, וכן היה חבר בוועד המנהל של הקרן החדשה לישראל. בקיץ 2006, עם תחילת ההתנתקות, הוביל אירוע ציבורי למען אחדות בעם בשם "על אלה אני בוכייה", שהתקיים בתשעה באב בגן פעמון הדרור בירושלים.

באמצע שנות השבעים היה ממקימי בית הכנסת "ידידיה" בירושלים ובית הספר הממלכתי דתי "אפרתה".

קרומר היה נשוי לחנה לבית רוטשטיין, אמנית, ואב לבת ושלושה בנים. נפטר ב-30 במרץ 2008 ממחלת הסרטן, בגיל 63. לאחר מותו הוקמה על ידי בני משפחתו קרן לזכרו, בשם "קרן דרכי שלום ע"ש ג'רלד קרומר ז"ל". הקרן תומכת בנושאים שהיו קרובים לליבו.

מספריו 
 "The Writing Was On the Wall": Constructing Political Deviance in Israel. Bar Ilan University Press: Ramat Gan, 1998, 168pp.
 Narratives of Violence Ashgate: Aldershot 2001 116pp.The first chapter, Terrorist Tales, will be reprinted in David Rapoport (ed) Terrorism: Critical Concepts in Political Science Routledge: London.
 A War of Words: Political Violence and Public Debate in Israel Frank Cass: London (in press). Manuscript 190pp.

קישורים חיצוניים 
 פרופ' ג'רלד קרומר ז"ל, (1944-2008), באתר הקרן החדשה לישראל
 דברים לזכרו של פרופ' ג'רלד קרומר ז"ל, פרופ' ישראל נחשון, באתר אוניברסיטת בר-אילן
 ביוגרפיה, באתר The Jewish Chronicle
 Gerald Cromer, religious peace camp leader and professor, 63, הארץ

הערות שוליים 

ישראלים ילידי אנגליה
בוגרי בית הספר לכלכלה של לונדון
סגל אוניברסיטת בר-אילן: קרימינולוגיה
סוציולוגים ישראלים
קרימינולוגים ישראלים
פעילי עוז ושלום - נתיבות שלום
ישראלים שנולדו ב-1944
ישראלים שנפטרו ב-2008